Sendt av treningsfeltet torsdag – scoret to mot Vålerenga søndag
Da Aalesund fikk med seg alle tre poengene mot Bodø/Glimt sist helg – lagets første siden 6-0-seieren over Tromsø – startet Edwin Gyasi for første gang på nesten to måneder. Sist nederlenderen spilte, var da Brann snudde 0-1 til 2-1 den 3. april. Etter å ha startet igjen mot «Glimt», var han nære å sikre en ny trepoenger nesten på egen hånd da han scoret to mål mot Kjetil Rekdals Vålerenga. 0Aalesund 0Vålerenga – Det var en veldig spesiell kamp for meg, siden det var mine to første mål for Aalesund, sier 24-åringen til VG, og legger vekt på at det var en svært etterlengtet opptur. – Jeg har hatt en tøff start i klubben. Det var en vanskelig situasjon hjemme. Man kunne se at jeg tenkte veldig mye i kampene men jeg pratet mye med treneren og da jeg kom tilbake fra Amsterdam var det som om jeg fikk en ny start.Torsdag meldte Sunnmørsposten at Edwin Gyasi ble sendt av treningsfeltet (ekstern lenke) mot slutten av treningen da han kom i munnhuggeri med kaptein Bjørn Helge Riise. Den tidligere Eresdivisie-spilleren svarte dermed på eksemplarisk vis da han ble banens beste mot Vålerenga – som ikke har vunnet i Ålesund siden 2008. – Treneren ga meg beskjed om å gi et godt svar, men jeg tror saken er blitt gjort større enn den er. Det var ikke noe galt som skjedde, det var bare følelser. Det er en del av fotballen – jeg har ikke noen problemer med noen på laget, avviser Gyasi overfor VG, og legger til at det skal være litt temperatur på treningsfeltet. Sett denne? Opprør nummer to fikk det til å koke i Vålerenga – Vi er alle krigere på dette laget og alle ønsker å vinne. Så hvis noen dytter meg, så dytter jeg tilbake. Slik er jeg bare, sier han til VG. Trener Fredriksen forklarer situasjonen med at mange toppidrettsutøvere har et «vanvittig konkurranseinstinkt» – Å da å tape eller å mislykkes går sterkt innpå en. Det er noe av grunnen til at de er på det nivået de er på. Det er aldri ønskelig, men av og til bikker det over. Jeg sa til Edwin at «jeg kan leve med at dette skjer én gang, og så handler det om hvordan adferden din er i dagene etter». Det taklet han bra, og da ser jeg heller ingen grunn til å straffe ham, poengterer Fredriksen.For i de to siste kampene har kantspilleren fått vise litt mer av hvorfor Trond Fredriksen valgte å signere den daværende Roda JC-spilleren drøye ti dager før seriestart. – Jeg synes det er veldig kjekt at Edwin endelig får vist frem de ferdighetene vi så da vi hentet ham. Han har hatt en litt trøblete start, men mot Bodø/Glimt synes jeg han får vist seg frem og mot Vålerenga får vi se ham fra en enda bedre side – scorer to fantastiske mål, roser trener Fredriksen. Kantspilleren brukte ikke lang tid på å sette sitt preg på sin femte kamp fra start i Aalesun-trøyen. Før det var spilt 12 minutter sov VIF-forsvaret og 24-åringen dro seg inn fra høyresiden. Med innsiden av venstrefoten skrudde han inn 1-0 for Aalesund – muligens via noen av hårtustene til superveteranen Kjetil Wæhler. Les også: Frustrert Wæhler (40) berget poeng: – Må frem av og til – Det var litt av et kremmerhus! Jeg så at forsvareren ikke var 100 prosent med, så da tok jeg vare på sjansen og banket ballen opp i det lengste hjørnet, beskriver Gyasi målet sitt til VG. Målet stod som det eneste helt til Andreas Lie glapp et skudd/innlegg fra Simon Larsen, som en oppofrende Elias Omarsson kranglet over målstreken. Men Gyasi ville ikke gi seg med bare én scoring.En svak involvering av Wæhler førte til at Aalesunds høyrekant fikk gå rett på mål, og banket inn 2-1. Men så ble det plutselig fullstendig kaos da assistentdommeren viftet med flagget sitt på sidelinjen. – Det ble forvirring, men jeg tror ikke det var noe som helst galt med det. Det var en «fair» kontring – jeg var raskere enn forsvarerne, forklarer tomålsscoreren situasjonen til VG. – Da jeg så alle samlet seg rundt dommeren fikk jeg helt panikk. Jeg tenkte «Nei, kom igjen! Vær så snill ikke annuller målet!», fortsetter tomålsscoreren. Målet ble godkjent og det så ut til at det skulle bli det avgjørende målet – med bare noen få minutter igjen på klokken. Men i det 88. spilleminuttet dukket Kjetil Wæhler opp og stanget inn 2-2.Selv om det var et kjærkomment poeng for Vålerenga, etter to strake tap, var det en stor skuffelse om å ikke få med seg mer enn det ene. – Det er alltid tungt å komme tilbake etter å ha ligget under. Når vi da kommer tilbake, så får vi enda en i ræva, og da blir det enda en oppoverbakke. Heldigvis får vi en til og får et fullt fortjent poeng, understreker VIF-kapteinen til VG. Les også: Rekdal etter 3-2-tap: – Ufattelig bittert og tungt Grindheim hevder det bare var ett lag på banen i andre omgang og at Vålerenga kjørte over hjemmelaget fullstendig. Statistikken viser at gjestene fra Oslo hadde en ballbesittelse på 72-28 – det er tall som vekker reaksjoner hos VIF-kapteinen. – Det er en litt lei tendens; lag i Tippeligaen legger seg bakpå på hjemmebane. Jeg har en tro på at det er derfor at det ikke er så mange som kommer på stadion for å se kamper lenger, sier en kritisk Grindheim til VG, som spilte foran litt over 6000 tilskuere på Color Line søndag.
(Aalesund – Vålerenga 2-2) Etter en tung start på Aalesund-karrieren har Edwin Gyasi (24) begynt å vise seg frem i den oransje trøyen.